钦定古今图书集成/理学汇编/文学典/第168卷 > 《田弘正家庙碑》前人
## 钦定古今图书集成/理学汇编/文学典/第168卷 > 《田弘正家庙碑》前人

唐文敝，至韩愈始变而知所守。后世学退之者，惟欧
阳永叔独探其源。余考《田弘正碑》，盖其杰然自出，拔
乎千百岁之上者。永叔尝得此碑，以校集中误字三
处，曰《御训》《事嗣》，考其所出，杂比成章，错综而不乱，信
其有得于此。又曰降以命书，奉我王明。”必以《集》为误
者，余则不得信于此也。以降命书，不得如集所传。《天
明施于君为不类，不若王明之切当而有据也。今碑
为非，是则不可；谓天明以降，为工于集所著而传，则
不可。碑虽既定其辞，而后著之石，此不容误谬。然古
人于文章磨炼窜易，或终其身而不已，可以〈集传〉》尽
为非耶？观其文，当考其词义当不然，后择其工于此
者从之，则不得欺矣。今天下知文公者莫如文忠公，
文忠谓是人不敢异其说，况碑为当世所书，人岂可
尽告而使知耶？今人得唐人遗槁，与刻石异处甚众又其集中有一作“某，又作“某”者，皆其后窜改之也。呜
呼！知退之者益少，今惟文忠为得其要，其说犹然，其
下一等又可知矣。